[{"text_idx": "#000003", "text": "U\u0308leujutused ja maalihked on no\u0303udnud Sloveenias kolme inimese elu"}, {"text_idx": "#000005", "text": "Sloveenia kesk- ja kirdeosas on paduvihmast po\u0303hjustatud u\u0308leujutused ja maalihked lo\u0303iganud va\u0308lismaailmast a\u0308ra mitu ku\u0308la ning to\u0303kestanud liikluse, kolm inimest on surma saanud."}, {"text_idx": "#000006", "text": "Ljubljanas, Mariboris ja Celjes kaikusid sireenid, hoiatades elanikke tulvavee eest. Keskkonnaamet andis o\u0308o\u0308sel alanud vihmasaju to\u0303ttu va\u0308lja ko\u0303rgeima, punase taseme hoiatuse."}, {"text_idx": "#000007", "text": "\"Viimase 24 tunni jooksul on ilmaga seotud o\u0303nnetustes surma saanud kolm inimest,\" u\u0308tles politsei pressiesindaja Maja Adles\u030cic\u030c."}, {"text_idx": "#000008", "text": "Kranji la\u0308hedal ma\u0308gedes leiti surnuna kaks tormi ka\u0308tte ja\u0308a\u0308nud Hollandi turisti ja u\u0308leujutatud alal Kamnikis sai surma u\u0308ks naine."}, {"text_idx": "#000010", "text": "\"Olukord on to\u0303sine,\" u\u0308tles kaitseminister Marjan S\u030carec ajakirjanikele. So\u0303java\u0308gi on pa\u0308a\u0308steto\u0308o\u0308dega liitunud ning tuleto\u0303rjujad aitavad o\u0303nnetuspiirkondades elanikke, lisas ta."}, {"text_idx": "#000013", "text": "Ljubljanat riigi po\u0303hjaosaga u\u0308hendav maantee tuli sulgeda, sest jo\u0303ed tungisid u\u0308le kallaste ning purustasid sildu ja maju, edastas uudisteportaal N1 Info."}, {"text_idx": "#000014", "text": "Austriaga ku\u0308lgnevas Koroska piirkonnas on tulvaveed viinud rivist va\u0308lja mitu silda ja maanteed."}, {"text_idx": "#000016", "text": "Umbes 16 000 majapidamist on elektrita."}, {"text_idx": "#000018", "text": "Skofja Loka linna u\u0308mbruses on u\u0308le saja hoone u\u0308le ujutatud ning maalihked a\u0308hvardavad tekitada veelgi rohkem kahju."}, {"text_idx": "#000019", "text": "Viimase 12 tunni jooksul on u\u0308le riigi registreeritud u\u0308le tuhande a\u0308a\u0308rmusliku ilmaga seotud vahejuhtumi, teatas tsiviilkaitseamet."}, {"text_idx": "#000020", "text": "Gruusias on maalihke to\u0303ttu hukkunud va\u0308hemalt 15 inimest"}, {"text_idx": "#000029", "text": "Reps otsib tsiviilhagis ministeeriumiga kokkulepet, et saaks kohtuasja lo\u0303petada"}, {"text_idx": "#000030", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000039", "text": "Pistorius ERR-ile: Venemaa on oht, aga ei tea, kui kauaks"}, {"text_idx": "#000041", "text": "Teisipa\u0308ev on mo\u0303o\u0303dukalt soe, pa\u0308rastlo\u0303unal saabub tihedam sadu"}, {"text_idx": "#000056", "text": "Ilm on vihmane ja tuuline"}]